text: আবুধাবিতে প্রথম মন্দির
  আবুধাবিতে প্রথমবারের মতো তৈরি হচ্ছে হিন্দু মন্দির। সংযুক্ত আরব আমিরাত সরকার প্রথমবারের মতো রাজধানীতে হিন্দু মন্দির নির্মাণের অনুমতি দিয়েছে। এ মন্দির নির্মাণের জন্য জমিও বরাদ্দ দিয়েছে আরব আমিরাত কর্তৃপক্ষ। দেশটির সরকারের এ সিদ্ধান্তের উচ্ছ্বসিত প্রশংসা করেছেন দুই দিনের সফরে আবুধাবিতে থাকা ভারতের প্রধানমন্ত্রী নরেন্দ্র মোদি। মন্দির নির্মাণের অনুমতিকে 'একটি মহৎ পদক্ষেপ' বলে আখ্যায়িত করেছেন তিনি। এর জন্য টুইট বার্তায় আরব আমিরাত সরকারকে ধন্যবাদ জানান মোদি।
  আলজাজিরা জানায়, দুবাইয়ে দুইটি হিন্দু মন্দির ও শিখদের একটি গুরুদুয়ারা রয়েছে। তবে আবুধাবিতে এটিই প্রথম। রোববার ৩৪ বছর পর কোনো ভারতীয় প্রধানমন্ত্রী আরব আমিরাত সফরে যান। সফরকালে তিনি আবুধাবির ক্রাউন প্রিন্স মোহাম্মদ বিন জায়েদ আল নাহিয়ান এবং দুবাইয়ের শাসক শেখ মোহাম্মদ বিন রশিদ আল মক্তুমের সঙ্গে বৈঠক করেন।
  ইন্দোনেশিয়ার জাভা দ্বীপে বাস উল্টে অন্তত ২৭ জনের প্রাণহানি ঘটেছে। চালকসহ অন্তত ১৬ জন আহত হয়েছেন। শনিবার পর্যটকবাহী বাসটির সঙ্গে মোটরসাইকেলের সংঘর্ষের এ দুর্ঘটনা ঘটে। পুলিশ এ ঘটনার তদন্ত শুরু করেছে। পুলিশ বলছে, পশ্চিম জাভা প্রদেশের সুবাং এলাকায় পাহাড়ি রাস্তায় বাসটি উল্টে গেছে। বাসটির সঙ্গে একটি মোটরসাইকেলের সঙ্গে সংঘর্ষ হয়। পরে বাসটি উল্টে পাহাড়ের নিচে পড়ে যায়।